Държавен вестник, бр. 6, 2014 г., стр. 25

БРОЙ  6	
Д Ъ Р Ж А В Е Н  В Е С Т Н И К 	
СТР.  25  
а) отклонения на напреженията в който и да 
е от възлите на преносната мрежа извън грани-
ците, посочени в чл. 21, т. 1;
б) претоварване на оставащите в работа еле-
менти на преносната мрежа;
в) нарушаване на качеството на електроснаб-
дяването;
г) намаляване на запаса по устойчивост под 
допустимите стойности, както следва:
– 20 % за нормална схема на работа;
– 8 % за след авариен режим;
д) нарушения в режима на работа на съседни 
електроенергийни системи, с които електроенер-
гийната система на България работи в паралел;
2. изключването на двоен електропровод на 
обща стълбовна линия се приема като единична 
повреда.
(2) При присъединяване на АЕЦ към пренос-
ната мрежа се прилага критерий за сигурност 
„n – 2“, което означава, че изключването на два 
които и да са елементи от преносната мрежа 
не трябва да довежда до изброените в ал. 1, т. 1 
последствия.
Чл. 14. Конфигурацията на преносната мрежа 
трябва да позволява провеждането на планови 
ремонтни работи на съоръженията, без да се 
нарушават посочените в чл. 13 критерии за 
сигурност.
Чл. 15. Изборът на критериите за сигурност 
трябва да се извършва на базата на сравните-
лен технико-икономически анализ на следните 
фактори:
1. вероятност от възникване на даден вид 
авария;
2. последствия от възникване на този тип 
авария;
3. разходи, необходими за покриване на по-
стоянния риск;
4. цена на защитните мерки за предпазване 
от развитието на дадената авария.
Чл. 16. Планът за развитие на преносната 
мрежа се предоставя на Държавната комисия 
за енергийно и водно регулиране (ДКЕВР) и се 
публикува на сайта на оператора на електро­
преносната мрежа, за да бъде достъпен за всички 
съществуващи и потенциални ползватели на 
преносната мрежа.
Раздел ІV
Предоставяне на информация за целите на 
планирането
Чл. 17. Операторът на преносната мрежа 
разработва плановете за развитие на преносната 
мрежа на базата на следната информация:
1. прогноза за развитието на електрическите 
товари и потреблението на електрическа енергия 
от операторите на разпределителните мрежи/
крайните снабдители;
2. постъпили искания от клиенти, присъе-
динени към преносната мрежа, за промяна на 
потребяваната електрическа мощност и енергия;
3. постъпили искания на нови клиенти на 
електроенергия за присъединяване към пренос-
ната мрежа;
4. постъпили искания от производители на 
електрическа енергия за промяна на производ-
ствените мощности;
5. постъпили искания на нови производите-
ли на електроенергия за присъединяване към 
преносната мрежа;
6. постъпили искания от операторите на раз-
пределителните мрежи за нови или изменения 
на съществуващи присъединявания;
7. постъпили искания на ползватели на мре-
жата за обмен на електроенергия с ползватели 
на мрежи на други електроенергийни системи 
(ЕЕС).
Чл. 18. (1) Посочената в чл. 17 информация 
се предоставя на оператора на преносната мрежа 
от ползвателите на преносната мрежа в частта, 
отнасяща се до тяхната дейност.
(2) Информацията за потреблението или за 
производствените мощности на ползвателите 
на преносната мрежа, която има класифициран 
характер, се използва от оператора на пренос-
ната мрежа само за прогнозиране на потоците 
на мощност и за плана за развитие.
Г л а в а  т р е т а
ПРИСЪЕДИНЯВАНЕ КЪМ ПРЕНОСНАТА 
МРЕЖА
Раздел I
Общи положения
Чл. 19. Основната цел на правилата на из-
искванията за присъединяване към преносната 
мрежа е да бъдат осигурени:
1. нормална работа на присъединявания полз-
вател при запазване на необходимата сигурност, 
безопасност и качество на работа на електрое-
нергийната система след неговото включване;
2. възможност за оператора на преносната 
мрежа да изпълнява лицензионните си задъл-
жения за пренос на електрическа енергия чрез 
създаването на технически, проектни и експло-
атационни изисквания към ползвателите при 
присъединяването им към преносната мрежа;
3. ненакърняване условията за ползване на 
мрежата от други ползватели.
Чл. 20. (1) Първоначално присъединяване на 
ползвател към преносната мрежа, както и уве-
личение на необходимата предоставена мощност 
(за клиент) или увеличение на инсталираната 
мощност (за производител) на присъединен 
ползвател се допуска, ако:
1. ползвателят е изпълнил изискванията, посо-
чени в Наредба № 6 от 2004 г. за присъединяване 
на производители и потребители на електрическа 
енергия към преносната и разпределителните 
електрически мрежи (обн., ДВ, бр. 74 от 2004 г.; 
изм., бр. 27 от 2005 г. и бр. 25 от 2008 г.);
2. са изпълнени техническите, проектните 
и експлоатационните изисквания, посочени в 
действащите наредби и правила за работа на 
преносната мрежа, от кандидатстващите за при-
съединяване към преносната мрежа ползватели;
3. ползвателят е сключил договор за присъ-
единяване с оператора на преносната мрежа.